title: Neuvoston päätös 2012/122/YUTP, annettu 27 päivänä helmikuuta 2012 , Syyriaan kohdistettavista rajoittavista toimenpiteistä annetun päätöksen 2011/782/YUTP muuttamisesta

text:
               28.2.2012

               FI

               Euroopan unionin virallinen lehti

               L 54/14

         NEUVOSTON PÄÄTÖS 2012/122/YUTP,
   annettu 27 päivänä helmikuuta 2012,
   Syyriaan kohdistettavista rajoittavista toimenpiteistä annetun päätöksen 2011/782/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 1 päivänä joulukuuta 2011 päätöksen 2011/782/YUTP (1).

               (2)

               Neuvosto toisti 23 päivänä tammikuuta 2012 syvän huolensa huononevasta tilanteesta Syyriassa sekä erityisesti laajalle levinneistä ja järjestelmällisistä ihmisoikeusrikkomuksista. Eurooppa-neuvoston 23 päivänä lokakuuta 2011 antaman julkilausuman mukaisesti neuvosto vahvisti myös, että unioni aikoo jatkaa politiikkaansa, jonka mukaan Syyrian hallintoon kohdistetaan uusia toimenpiteitä niin kauan kuin sortotoimet jatkuvat.

               (3)

               Tässä yhteydessä olisi määrättävä Syyrian keskuspankkiin kohdistuvia rajoittavia toimenpiteitä.

               (4)

               Kullan, jalometallien ja timanttien myynti ja kuljettaminen Syyrian hallitukselle, niiden osto siltä tai niiden välitys sen hyväksi olisi myös kiellettävä.

               (5)

               Myös syyrialaisten liikenteenharjoittajien liikennöimien rahtilentojen pääsy jäsenvaltioiden lentoasemille olisi kiellettävä.

               (6)

               Lisäksi päätöksen 2011/782/YUTP liitteessä I olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä uusia henkilöitä.

               (7)

               Ei kuitenkaan ole enää perusteita erään henkilön pitämiselle päätöksen 2011/782/YUTP liitteessä I olevassa luettelossa niistä henkilöistä ja yhteisöistä, joihin sovelletaan rajoittavia toimenpiteitä.

               (8)

               Päätös 2011/782/YUTP olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/782/YUTP seuraavasti:

               1)

               Lisätään artikla seuraavasti:
               ”8 a artikla
               Kielletään kullan ja jalometallien sekä timanttien suora tai epäsuora myynti ja kuljettaminen Syyrian hallitukselle, sen julkisyhteisöille, yhtiöille ja virastoille sekä Syyrian keskuspankille, samoin kuin niiden puolesta tai johdolla toimiville henkilöille ja yhteisöille tai näiden omistuksessa tai määräysvallassa oleville yhteisöille, sekä kullan, jalometallien ja timanttien suora tai välillinen osto mainituilta tahoilta tai välitys mainittujen tahojen hyväksi.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.”

               2)

               Lisätään luku seuraavasti:
               ”2 a   LUKU

                  KULJETUSALA

               17 a artikla
               Jäsenvaltioiden on kansallisen lainsäädäntönsä mukaisesti sekä noudattaen kansainvälistä oikeutta, erityisesti asiaan liittyviä kansainvälisiä siviili-ilmailua koskevia sopimuksia, toteutettava tarvittavat toimenpiteet estääkseen kaikkien syyrialaisten liikenteenharjoittajien liikennöimien rahtilentojen pääsyn lainkäyttövaltaansa kuuluville lentoasemille, lukuun ottamatta yhdistettyjä matkustaja- ja rahtilentoja.”

               3)

               Lisätään 19 artiklaan kohdat seuraavasti:
               ”8.   Edellä olevia 1 ja 2 kohtaa ei sovelleta Syyrian keskuspankin suorittamaan tai sen kautta suoritettuun sen nimeämispäivän jälkeen vastaanotettujen ja jäädytettyjen varojen tai taloudellisten resurssien siirtoon taikka Syyrian keskuspankille tai sen kautta sen nimeämispäivän jälkeen suoritettuun varojen tai taloudellisten resurssien siirtoon, jos tällainen siirto liittyy nimeämättömän rahoituslaitoksen suorittamaan, erityiseen kauppasopimukseen perustuvaan maksuun, edellyttäen, että asianomainen jäsenvaltio on tapauskohtaisesti todennut, että 1 kohdassa tarkoitettu henkilö tai yhteisö ei ole suoraan tai välillisesti maksun saaja.
               9.   Edellä olevaa 1 kohtaa ei sovelleta Syyrian keskuspankin suorittamaan tai sen kautta suoritettuun jäädytettyjen varojen tai taloudellisten resurssien siirtoon, jos tällaisella siirrolla on tarkoitus lisätä jäsenvaltioiden lainkäyttövaltaan kuuluvien rahoituslaitosten maksuvalmiutta kaupan rahoittamista varten, edellyttäen, että asianomainen jäsenvaltio on sallinut siirron.”

         2 artikla
   Lisätään tämän päätöksen liitteessä I luetellut henkilöt ja yhteisö päätöksen 2011/782/YUTP liitteessä I olevaan luetteloon.
   3 artikla
   Poistetaan tämän päätöksen liitteessä II mainittu henkilö päätöksen 2011/782/YUTP liitteessä I olevasta luettelosta.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä helmikuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 319, 2.12.2011, s. 56.

      LIITE I

         2 artiklassa tarkoitetut henkilöt ja yhteisö

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  Central Bank of Syria

                  Syria, Damascus, Sabah Bahrat Square
                  Postiosoite:

                              Altjreda al Maghrebeh square, Damascus,

                              Syrian Arab Republic,

                              P.O.Box: 2254

                  Tarjoaa rahoitustukea hallinnolle

                  27.2.2012

                  2.

                  Al –Halqi, Dr. Wael Nader

                  Syntymäpaikka: the Daraa Province, syntymävuosi: 1964

                  Terveysministeri
                  Hänen alaisuudessaan sairaalat määrättiin kieltäytymään mielenosoittajien hoidosta

                  27.2.2012

                  3.

                  Azzam, Mansour Fadlallah

                  Syntymäpaikka: the Sweida Province, 1960

                  Presidentin asioista vastaava ministeri
                  Presidentin neuvonantaja

                  27.2.2012

                  4.

                  Sabouni, Dr. Emad Abdul-Ghani

                  Syntymäpaikka: Damaskos, syntymävuosi:1964

                  Viestintä- ja teknologiaministeri.
                  Hänen alaisuudessaan tiedotusvälineiden vapautta on rajoitettu huomattavasti.

                  27.2.2012

                  5.

                  Allaw, Sufian

                  Syntymäpaikka: al-Bukamal, Deir Ezzor, syntymävuosi: 1944

                  Öljy- ja mineraalivarojen ministeri.
                  Vastuussa öljy- ja mineraalivaroja koskevista politiikoista. Nämä varat ovat hallinnon pääasiallinen rahoitustuen lähde.

                  27.2.2012

                  6.

                  Slakho, Dr Adnan

                  Syntymäpaikka: Damaskos, syntymävuosi: 1955

                  Teollisuusministeri
                  Vastuussa talous- ja teollisuuspolitiikoista, joiden avulla hallinnolle järjestetään varoja ja tukea.

                  27.2.2012

                  7.

                  Al-Rashed, Dr. Saleh

                  Syntymäpaikka: the Aleppo Province, syntymävuosi: 1964

                  Opetusministeri
                  Hänen alaisuudessaan kouluja käytetään tilapäisinä vankiloina

                  27.2.2012

                  8.

                  Abbas, Dr. Fayssal

                  Syntymäpaikka: the Hama Province, syntymävuosi: 1955

                  Liikenneministeri.
                  Hänen alaisuudessaan järjestetään logistista apua sortotoimiin.

                  27.2.2012

      LIITE II

         3 artiklassa tarkoitettu henkilö

                  52.

                  Emad Ghraiwati


Avis juridique important

|

31989D0630

89/630/ETY: Neuvoston päätös, tehty 7 päivänä joulukuuta 1989, yhteisestä toiminnasta, jota jäsenvaltioiden on toteutettava yhtenäisen maailmanlaajuisen teräväpiirtotelevisiota koskevan tuotantostandardin hyväksymiseksi kansainvälisen neuvoa-antavan radiokomitean (CCIR) täysistunnossa 1990

Virallinen lehti nro L 363 , 13/12/1989 s. 0030 - 0030 Suomenk. erityispainos Alue 13 Nide 19 s. 0121  Ruotsink. erityispainos Alue 13 Nide 19 s. 0121

NEUVOSTON PÄÄTÖS,tehty 7 päivänä joulukuuta 1989,yhteisestä toiminnasta, jota jäsenvaltioiden on toteutettava yhtenäisen maailmanlaajuisen teräväpiirtotelevisiota koskevan tuotantostandardin hyväksymiseksi kansainvälisen neuvoa-antavan radiokomitean (CCIR) täysistunnossa 1990 (89/630/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 116 artiklan,ottaa huomioon komission ehdotuksen,sekä katsoo, ettäteräväpiirtotelevisiolla (HDTV) on suuri strateginen merkitys Euroopan viihde-elektroniikkateollisuudelle, sitä tukevalle perusteollisuudelle sekä Euroopan televisio- ja elokuvateollisuudelle,yhtenäinen maailmanlaajuinen ohjelmatuotantoa ja ohjelmien kansainvälistä vaihtoa koskeva teräväpiirtotelevisiostandardi on tarpeen saada kiireellisesti aikaan laitteiden ja ohjelmien kehittämiseksi ja pitämiseksi kaupan,Euroopan teollisuus on kehittänyt EUREKA-ohjelman puitteissa asiaa koskevat parametrit tällaista yhtenäistä maailmanlaajuista tuotantostandardia varten ja Brightonissa syyskuussa 1988 pidetyssä kansainvälisessä yleisradiokokouksessa esiteltiin menestyksellisesti tähän tuotantostandardiin perustuvaa prototyyppilaitteistoa,Eurooppa-neuvosto korosti joulukuussa 1988 Rhodoksella pidetyssä kokouksessaan eurooppalaisen teräväpiirtotelevisiojärjestelmän edistämistä yhteisön uuden audiovisuaalisen politiikan yhteydessä,päätöksessä 89/357/ETY (1) määritellään yhteisön tavoitteeksi yhtenäisen maailmanlaajuisen teräväpiirtotelevisio-ohjelmien tuotantostandardin edistäminen,suositusta, jossa vahvistetaan perusparametrien arvot yhtenäiselle maailmanlaajuiselle teräväpiirtotelevisiota koskevalle tuotantostandardille, laaditaan erityisesti työryhmän N:o 11 kokouksissa, joissa valmistellaan kansainvälisen neuvoa-antavan radiokomitean (CCIR) vuoden 1990 täysistuntoa, jossa pyritään hyväksymään tällainen suositus,yhteisöllä on tarkkailijan asema kansainvälisessä teleliitossa (ITU), ja yhteisö osallistuu CCIR:n toimintaan, mutta yhteisö ei asemansa vuoksi voi osallistua CCIR:n teräväpiirtotelevisiota koskevan suosituksen hyväksymiseen, jateräväpiirtotelevisio on taloudellisesti merkittävä, ja kun kyse on suunnitelluista tai tulevaisuudessa suunniteltavista teräväpiirtotelevision tuotantostandardia koskevista ehdotuksista, on jäsenvaltioiden toimet CCIR:ssä yhteensovitettava,ON PÄÄTTÄNYT SEURAAVAA:Ainoa artikla 1 Jäsenvaltioiden yhteisen toiminnan, joka pyrkii siihen, että CCIR:n täysistunnossa hyväksytään yhtenäinen maailmanlaajuinen teräväpiirtotelevisiota koskeva tuotantostandardi vuonna 1990, on perustuttava EUREKA 95 -hankkeessa esiin tulleeseen ehdotukseen.2 Yhteinen toiminta toteutetaan sen jälkeen, kun jäsenvaltioiden edustajia ja komissiota on kuultu kokouksissa, joissa pyritään laatimaan yhtenäisen maailmanlaajuisen teräväpiirtotelevision tuotantostandardia koskeva suositus, joka on hyväksyttävä CCIR:n täysistunnossa.3 Jos 2 kohdassa tarkoitetuissa neuvotteluissa ei päästä yksimielisyyteen, tuodaan erimielisyyttä aiheuttaneet kohdat neuvoston toimielinten käsiteltäviksi.Tehty Brysselissä 7 päivänä joulukuuta 1989.Neuvoston puolestaPuheenjohtajaP. QUILÈS(1) EYVL N:o L 142, 25.5.1989, s. 1


title: 2010/649/EU: Neuvoston päätös, annettu 7 päivänä lokakuuta 2010 , Euroopan yhteisön ja Pakistanin islamilaisen tasavallan välisen luvattomasti maassa oleskelevien henkilöiden takaisinottamista koskevan sopimuksen tekemisestä

text:
               4.11.2010

               FI

               Euroopan unionin virallinen lehti

               L 287/50

         NEUVOSTON PÄÄTÖS,
   annettu 7 päivänä lokakuuta 2010,
   Euroopan yhteisön ja Pakistanin islamilaisen tasavallan välisen luvattomasti maassa oleskelevien henkilöiden takaisinottamista koskevan sopimuksen tekemisestä
   (2010/649/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Komissio on neuvotellut Euroopan yhteisön puolesta Pakistanin islamilaisen tasavallan kanssa sopimuksen luvattomasti maassa oleskelevien henkilöiden takaisinottamista, (jäljempänä ”sopimus”).

               (2)

               Sopimus on allekirjoitettu Euroopan yhteisön puolesta 26 päivänä lokakuuta 2009 sillä varauksella, että se tehdään.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on.

               (4)

               Sopimus olisi hyväksyttävä.

               (5)

               Sopimuksella perustetaan takaisinoton sekakomitea, joka voi vahvistaa oman työjärjestyksensä. On aiheellista säätää yksinkertaistetun menettelyn noudattamisesta Euroopan unionin kannan vahvistamisessa tässä tapauksessa.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti Yhdistynyt kuningaskunta on ilmoittanut haluavansa osallistua tämän päätöksen hyväksymiseen ja soveltamiseen.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen Irlanti ei osallistu tämän päätöksen hyväksymiseen, se ei sido Irlantia eikä sitä sovelleta Irlantiin.

               (8)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään täten Euroopan unionin puolesta Euroopan yhteisön ja Pakistanin islamilaisen tasavallan välinen sopimus luvattomasti maassa oleskelevien henkilöiden takaisinottamista, (jäljempänä ”sopimus”).
   Sopimuksen teksti on liitetty tähän päätökseen.
   2 artikla
   Neuvoston puheenjohtaja antaa sopimuksen 20 artiklan 2 kohdassa määrätyn ilmoituksen (1) unionia sitovasti ja antaa seuraavan ilmoituksen:

         ”Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on, ja kyseisestä päivästä lähtien se käyttää kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Järjestelyn tekstissä olevia viittauksia ’Euroopan yhteisöön’ on siten tilanteen mukaan pidettävä viittauksina ’Euroopan unioniin’.”

   3 artikla
   Sopimuksen 16 artiklalla perustettavassa takaisinoton sekakomiteassa unionia edustaa komissio sen pyynnöstä kutsuttujen jäsenvaltioiden asiantuntijoiden avustamana.
   4 artikla
   Komissio vahvistaa takaisinoton sekakomiteassa omaksuttavan unionin kannan sopimuksen 16 artiklassa tarkoitetun komitean työjärjestyksen hyväksymisestä kuultuaan asiasta neuvoston nimeämää erityiskomiteaa.
   5 artikla
   Tämä päätös tulee voimaan päivänä, jona se julkaistaan.
   6 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 7 päivänä lokakuuta 2010.

            Neuvoston puolesta

            Puheenjohtaja

         M. WATHELET

      (1)  Neuvoston pääsihteeristö julkaisee takaisinottosopimuksen voimaantulopäivän Euroopan unionin virallisessa lehdessä.
   Euroopan yhteisön ja Pakistanin islamilaisen tasavallan välinen
   SOPIMUS
   luvattomasti maassa oleskelevien henkilöiden takaisinottamisesta
   KORKEAT SOPIMUSPUOLET,
   EUROOPAN YHTEISÖ,
   jäljempänä ”yhteisö”,
   ja
   PAKISTANIN ISLAMILAINEN TASAVALTA,
   jäljempänä ”Pakistan”,
   jäljempänä myös erikseen ”sopimuspuoli” ja yhdessä ”sopimuspuolet”, jotka
   HALUAVAT lujittaa yhteistyötään torjuakseen laitonta maahanmuuttoa tehokkaasti,
   HALUAVAT ottaa käyttöön tämän sopimuksen mukaisesti vastavuoroisuutta noudattaen nopeat ja toimivat menettelyt sellaisten henkilöiden tunnistamiseksi ja palauttamiseksi turvallisesti ja säännönmukaisesti, jotka eivät ole täyttäneet tai eivät enää täytä maahantulon, oleskelun tai asumisen edellytyksiä Pakistanissa tai Euroopan unionin jäsenvaltiossa, ja helpottaa tällaisten henkilöiden kauttakulkua yhteistyön hengessä,
   KOROSTAVAT, että tämä sopimus ei rajoita Euroopan unionin jäsenvaltioihin ja Pakistaniin sovellettavien kansainvälisestä oikeudesta johtuvien oikeuksien, velvollisuuksien ja vastuiden soveltamista,
   OTTAVAT HUOMIOON, että Euroopan yhteisön perustamissopimuksen IV osaston määräyksiä ja mitään kyseisen osaston nojalla annettuja säädöksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Määritelmät
   Tätä sopimusta sovellettaessa tarkoitetaan:

               a)

               ”jäsenvaltiolla” mitä tahansa Euroopan unionin jäsenvaltiota, Tanskan kuningaskuntaa lukuun ottamatta;

               b)

               ”jäsenvaltion kansalaisella” henkilöä, jolla on jäsenvaltion kansalaisuus, sellaisena kuin se määritellään yhteisön tarpeita varten;

               c)

               ”Pakistanin kansalaisella” henkilöä, jolla on Pakistanin kansalaisuus;

               d)

               ”kolmannen maan kansalaisella” henkilöä, jolla on jonkin muun valtion kuin Pakistanin tai jäsenvaltion kansalaisuus;

               e)

               ”kansalaisuudettomalla henkilöllä” henkilöä, jolla ei ole kansalaisuutta;

               f)

               ”oleskeluluvalla” Pakistanin tai jonkin jäsenvaltion myöntämää millaista tahansa lupaa, joka oikeuttaa henkilön oleskelemaan luvan myöntäneen valtion alueella;

               g)

               ”viisumilla” Pakistanin tai jonkin jäsenvaltion myöntämää lupaa tai tekemää päätöstä, joka vaaditaan asianomaiselle alueelle tuloa tai sen kauttakulkua varten. Sillä ei tarkoiteta lentoaseman kauttakulkuviisumeita;

               h)

               ”pyynnön esittävällä valtiolla” tai ”pyynnön esittäneellä valtiolla” valtiota (Pakistania tai jotakin jäsenvaltiota), joka on 2 tai 3 artiklan mukaisen takaisinottopyynnön tai 12 artiklan mukaisen kauttakulkupyynnön esittäjä;

               i)

               ”pyynnön vastaanottavalla valtiolla” tai ”pyynnön vastaanottaneella valtiolla” valtiota (Pakistania tai jotakin jäsenvaltiota), jolle 2 tai 3 artiklan mukainen takaisinottopyyntö tai 12 artiklan mukainen kauttakulkupyyntö on osoitettu.

         I JAKSO
   TAKAISINOTTOVELVOLLISUUDET
   2 artikla
   Omien kansalaisten takaisinotto
   1.   Pyynnön vastaanottanut valtio ottaa pyynnön esittäneen valtion pyynnöstä takaisin, sen jälkeen kun kansalaisuudesta on esitetty näyttö 6 artiklan mukaisesti, kaikki kansalaisensa, jotka eivät ole täyttäneet tai eivät enää täytä maahantulon, oleskelun tai asumisen edellytyksiä pyynnön esittäneen jäsenvaltion alueella.
   2.   Pyynnön vastaanottanut valtio myöntää henkilölle, jonka takaisinotto on hyväksytty, tarpeen mukaan viipymättä takaisinottamisen edellyttämän matkustusasiakirjan, joka on voimassa vähintään kuusi kuukautta. Jos asianomaista henkilöä ei voida oikeudellisista tai tosiasiallisista syistä siirtää matkustusasiakirjan voimassaoloaikana, pyynnön vastaanottanut jäsenvaltio myöntää 14 päivän kuluessa uuden matkustusasiakirjan, jonka voimassaoloaika on yhtä pitkä.
   3 artikla
   Kolmansien maiden kansalaisten ja kansalaisuudettomien henkilöiden takaisinotto
   1.   Pyynnön vastaanottanut valtio ottaa pyynnön esittäneen valtion pyynnöstä ja edellyttämättä muita kuin tässä sopimuksessa tarkoitettuja muodollisuuksia takaisin kaikki kolmansien maiden kansalaiset ja kansalaisuudettomat henkilöt, jotka eivät ole täyttäneet tai eivät enää täytä maahantulon, oleskelun tai asumisen edellytyksiä pyynnön esittäneen jäsenvaltion alueella, jos

               a)

               kyseisillä henkilöillä on takaisinottopyynnön esittämisajankohtana pyynnön vastaanottaneen valtion myöntämä voimassa oleva viisumi tai oleskelulupa; tai

               b)

               kyseiset henkilöt ovat saapuneet laittomasti pyynnön esittäneen valtion alueelle suoraan pyynnön vastaanottaneen valtion alueelta. Henkilön katsotaan saapuneen tässä alakohdassa tarkoitetulla tavalla suoraan pyynnön vastaanottaneen valtion alueelta, kun hän saapuu pyynnön esittäneen valtion alueelle, tai jos pyynnön vastaanottanut valtio on Pakistan, jäsenvaltioiden alueelle, ilmateitse tai meritse kulkematta kolmannen maan kautta.

         2.   Edellä 1 kohdassa tarkoitettua takaisinottovelvollisuutta ei sovelleta, jos

               a)

               kolmannen maan kansalainen tai kansalaisuudeton henkilö on ainoastaan kulkenut pyynnön vastaanottaneen valtion kansainvälisen lentoaseman kautta; tai

               b)

               pyynnön esittänyt valtio on myöntänyt kolmannen maan kansalaiselle tai kansalaisuudettomalle henkilölle joko ennen tämän saapumista alueelleen tai sen jälkeen viisumin tai oleskeluluvan, ellei kyseisellä henkilöllä ole pyynnön vastaanottaneen valtion myöntämää viisumia tai oleskelulupaa, jonka voimassaoloaika on pidempi.

         3.   Jos pyynnön vastaanottanut valtio on jäsenvaltio, 1 kohdassa tarkoitettua takaisinottovelvollisuutta sovelletaan viisumin tai oleskeluluvan myöntäneeseen jäsenvaltioon. Jos vähintään kaksi jäsenvaltiota on myöntänyt viisumin tai oleskeluluvan, 1 kohdassa tarkoitettua takaisinottovelvollisuutta sovelletaan jäsenvaltioon, joka on myöntänyt kauemmin voimassa olevan asiakirjan, tai jos yhden tai useamman asiakirjan voimassaolo on jo päättynyt, velvollisuutta sovelletaan jäsenvaltioon, jonka myöntämä asiakirja on yhä voimassa. Jos kaikkien asiakirjojen voimassaolo on jo päättynyt, 1 kohdassa tarkoitettua takaisinottovelvollisuutta sovelletaan jäsenvaltioon, joka on myöntänyt asiakirjan, jonka voimassaolo on päättynyt viimeiseksi.
   4.   Pyynnön vastaanottanut valtio myöntää henkilölle, jonka takaisinotto on hyväksytty, tarpeen mukaan viipymättä paluun edellyttämän matkustusasiakirjan, joka on voimassa vähintään kuusi kuukautta. Jos asianomaista henkilöä ei voida oikeudellisista tai tosiasiallisista syistä siirtää matkustusasiakirjan voimassaoloaikana, pyynnön vastaanottanut jäsenvaltio myöntää 14 vuorokauden kuluessa uuden matkustusasiakirjan, jonka voimassaoloaika on yhtä pitkä.
   II JAKSO
   TAKAISINOTTOMENETTELY
   4 artikla
   Periaatteet
   1.   Ellei 2 kohdan soveltamisesta muuta johdu, 2 ja 3 artiklassa tarkoitettujen velvollisuuksien perusteella takaisinotettavan henkilön siirtäminen edellyttää takaisinottopyynnön esittämistä pyynnön vastaanottavan valtion toimivaltaiselle viranomaiselle.
   2.   Sen rajoittamatta, mitä 2 artiklan 1 kohdassa ja 3 artiklan 1 kohdassa säädetään, takaisinottopyyntöä ei tarvita, jos takaisinotettavalla henkilöllä on voimassa oleva matkustusasiakirja ja tarvittaessa pyynnön vastaanottavan valtion myöntämä voimassa oleva viisumi tai oleskelulupa.
   3.   Ketään ei oteta takaisin pelkästään kansalaisuudesta annetun alustavan näytön perusteella.
   5 artikla
   Takaisinottopyyntö
   1.   Takaisinottopyynnössä on oltava seuraavat tiedot:

               a)

               takaisinotettavan henkilön henkilötiedot (esim. etunimi, sukunimi, syntymäaika, syntymäpaikka ja viimeisin asuinpaikka);

               b)

               maininta, millä keinoin esitetään näyttö kansalaisuudesta, kauttakulusta, kolmansien maiden kansalaisten ja kansalaisuudettomien henkilöiden takaisinoton edellytyksistä sekä laittomasta maahantulosta ja oleskelusta.

         2.   Takaisinottopyynnössä on mahdollisuuksien mukaan oltava myös seuraavat tiedot:

               a)

               tieto siitä, että takaisinotettava henkilö saattaa tarvita apua tai hoitoa, mikäli henkilö on nimenomaan antanut luvan tiedon välittämiseen;

               b)

               tieto muusta suoja- tai turvatoimenpiteestä, joka saattaa olla tarpeen yksittäisessä takaisinottotapauksessa.

         3.   Takaisinottopyynnöissä käytettävä yhteinen lomake on tämän sopimuksen liitteenä V.
   6 artikla
   Kansalaisuutta koskeva näyttö
   1.   Kansalaisuutta koskevaa näyttöä ei voida esittää väärillä asiakirjoilla.
   2.   Sopimuksen 2 artiklan 1 kohdan mukainen kansalaisuutta koskeva näyttö voidaan esittää jollakin tämän sopimuksen liitteessä I luetelluista asiakirjoista, vaikka niiden voimassaolo olisikin päättynyt. Jos tällainen asiakirja esitetään, pyynnön vastaanottanut valtio ja pyynnön esittänyt valtio tunnustavat vastavuoroisesti kansalaisuuden ilman lisätutkimuksia.
   3.   Sopimuksen 2 artiklan 1 kohdassa edellytettävä kansalaisuutta koskeva näyttö voidaan esittää myös jollakin tämän sopimuksen liitteessä II luetelluista asiakirjoista, vaikka niiden voimassaolo olisikin päättynyt. Jos tällaisia asiakirjoja esitetään, pyynnön vastaanottanut valtio aloittaa menettelyn asianomaisen henkilön kansalaisuuden toteamiseksi.
   4.   Jos mitään liitteissä I ja II luetelluista asiakirjoista ei voida esittää, pyynnön esittäneen valtion toimivaltainen viranomainen ja pyynnön vastaanottaneen valtion toimivaltainen diplomaatti- tai konsuliedustusto järjestävät pyynnöstä ilman aiheetonta viivytystä sen henkilön kuulemisen, josta takaisinottopyyntö on esitetty.
   7 artikla
   Kolmansien maiden kansalaisia ja kansalaisuudettomia henkilöitä koskeva näyttö
   1.   Sopimuksen 3 artiklan 1 kohdassa määrättyihin kolmansien maiden kansalaisten ja kansalaisuudettomien henkilöiden takaisinoton edellytyksiin liittyvä näyttö on esitettävä jollakin tämän sopimuksen liitteessä III luetelluista todisteista. Sitä ei voida esittää väärillä asiakirjoilla. Tällaisen näytön on perustuttava tekijöihin, jotka sekä pyynnön vastaanottanut että pyynnön esittänyt valtio tunnustavat vastavuoroisesti.
   2.   Sopimuksen 3 artiklan 1 kohdassa määrättyihin kolmansien maiden kansalaisten ja kansalaisuudettomien henkilöiden takaisinoton edellytyksiin liittyvä näyttö voidaan esittää myös jollakin tämän sopimuksen liitteessä IV luetelluista todisteista. Jos tällaisia todisteita esitetään, pyynnön vastaanottanut valtio katsoo ne perusteeksi aloittaa asiaa koskeva selvitys.
   3.   Maahantulon, oleskelun tai asumisen laittomuus todetaan asianomaisen henkilön matkustusasiakirjoista, joista puuttuu pyynnön esittäneen valtion alueelle saapumiseksi edellytettävä viisumi tai muu oleskelulupa. Pyynnön esittäneen valtion ilmoitusta siitä, että asianomaiselta henkilöltä on todettu puuttuvan tarvittavat matkustusasiakirjat, viisumi tai oleskelulupa, voidaan pitää alustavana näyttönä laittomasta maahantulosta, oleskelusta tai asumisesta.
   8 artikla
   Määräajat
   1.   Takaisinottopyyntö on esitettävä pyynnön vastaanottavan valtion toimivaltaiselle viranomaiselle viimeistään vuoden kuluttua siitä, kun pyynnön esittävän valtion toimivaltainen viranomainen on saanut tietää, että kolmannen maan kansalainen tai kansalaisuudeton henkilö ei ole täyttänyt tai ei enää täytä maahantulolle, oleskelulle tai asumiselle asetettuja edellytyksiä. Jos pyyntöä ei voida esittää oikeudellisten tai tosiasiallisten esteiden vuoksi ajoissa, määräaikaa pidennetään pyynnöstä, mutta ainoastaan siihen asti, kunnes esteet ovat poistuneet.
   2.   Takaisinottopyyntöön on vastattava ilman aiheetonta viivytystä ja joka tapauksessa 30 vuorokauden kuluessa; takaisinottopyynnön hylkääminen on perusteltava. Määräajan kuluminen alkaa takaisinottopyynnön vastaanottamisesta. Jos pyyntöön ei voida oikeudellisten tai tosiasiallisten esteiden vuoksi vastata ajoissa, määräaikaa voidaan asianmukaisesti perustellusta pyynnöstä pidentää enintään 60 vuorokauteen, paitsi jos pyynnön esittäneen valtion kansallisen lainsäädännön sallima pisin mahdollinen pidätysaika on alle tai tasan 60 päivää. Jos pyyntöön ei vastata määräajassa, siirtoon katsotaan suostutun.
   3.   Kun suostumus on annettu tai kun tämän artiklan 2 kohdassa mainittu määräaika on umpeutunut, asianomainen henkilö siirretään kolmen kuukauden kuluessa. Määräaikaa voidaan pyynnöstä pidentää ajalla, joka tarvitaan oikeudellisten tai käytännön esteiden poistamiseen.
   9 artikla
   Siirtoa koskevat yksityiskohtaiset säännöt ja kuljetustavat
   Ennen henkilön palauttamista Pakistanin ja asianomaisen jäsenvaltion toimivaltaiset viranomaiset sopivat kirjallisesti etukäteen siirtoajankohdasta, rajanylityspaikasta, mahdollisesta saattamisesta ja käytettävästä kulkuneuvosta.
   10 artikla
   Erehdyksessä tapahtunut takaisinotto
   Pakistan ottaa viipymättä takaisin jäsenvaltion takaisinottaman henkilön, ja jäsenvaltio ottaa viipymättä takaisin Pakistanin takaisinottaman henkilön, jos kyseisen henkilön siirtoa seuraavien kolmen kuukauden kuluessa todetaan, että tämän sopimuksen 2 ja 3 artiklassa vahvistetut edellytykset eivät täyty. Tällaisissa tapauksissa Pakistanin ja asianomaisen jäsenvaltion toimivaltaiset viranomaiset antavat myös toisilleen kaikki käytettävissä olevat tiedot takaisinotettavan henkilön todellisesta henkilöllisyydestä, kansalaisuudesta ja kauttakulkureitistä.
   III JAKSO
   KAUTTAKULKUTOIMET
   11 artikla
   Periaatteet
   1.   Pyynnön vastaanottanut valtio voi sallia kolmansien maiden kansalaisten ja kansalaisuudettomien henkilöiden kulun alueensa kautta, jos kyseisiä henkilöitä ei voida palauttaa suoraan määrävaltioon sen jälkeen, kun on todettu kirjallisten todisteiden perusteella, että määrävaltio on sitoutunut ottamaan takaisin kansalaisensa tai kyseisen henkilön.
   2.   Pyynnön vastaanottanut valtio voi peruuttaa suostumuksensa, jos jatkoyhteys mahdollisiin kauttakulkuvaltioihin tai takaisinotto määrävaltioon ei ole enää varma. Tällaisissa tapauksissa pyynnön esittänyt valtio ottaa kolmannen maan kansalaisen tai kansalaisuudettoman henkilön takaisin omalla kustannuksellaan.
   12 artikla
   Kauttakulkumenettely
   1.   Kauttakulkua koskeva pyyntö on esitettävä toimivaltaisille viranomaisille kirjallisena ja siinä on oltava seuraavat tiedot:

               a)

               kauttakulkutapa, mahdolliset muut kauttakulkuvaltiot ja lopullinen määräpaikka;

               b)

               asianomaisen henkilön henkilötiedot (esim. etunimi, sukunimi, syntymäaika ja mahdollisuuksien mukaan syntymäpaikka, kansalaisuus sekä matkustusasiakirjan laji ja numero);

               c)

               suunniteltu rajanylityspaikka, kauttakulun ajankohta ja mahdollinen saattajien käyttö.

         Kauttakulkupyynnöissä käytettävä yhteinen lomake on tämän sopimuksen liitteessä VI.
   2.   Pyynnön vastaanottanut valtio ilmoittaa kirjallisesti pyynnön esittäneelle valtiolle 14 vuorokauden kuluessa päätöksestään sekä, jos se sallii kauttakulun, vahvistaa rajanylityspaikan ja kauttakulun suunnitellun ajankohdan.
   3.   Jos kauttakulku tapahtuu ilmateitse, kauttakuljetettava henkilö ja mahdolliset saattajat vapautetaan velvollisuudesta hankkia lentokentän kauttakulkuviisumi.
   4.   Pyynnön vastaanottaneen valtion toimivaltaiset viranomaiset tukevat keskinäisen neuvonpidon mukaisesti kauttakulkua erityisesti huolehtimalla kyseisten henkilöiden valvonnasta ja tätä varten tarvittavista järjestelyistä lakiensa ja sääntöjensä mukaisesti.
   IV JAKSO
   KUSTANNUKSET
   13 artikla
   Kuljetus- ja kauttakulkukustannukset
   Rajoittamatta pyynnön esittäneen valtion toimivaltaisten viranomaisten oikeutta periä takaisinottokustannukset takaisinotettavalta henkilöltä tai kolmansilta osapuolilta pyynnön esittänyt valtio vastaa kaikista tämän sopimuksen mukaisesta takaisinotosta ja kauttakulusta aiheutuvista kuljetuskustannuksista lopullisen määrävaltion rajalle saakka. Edellä 10 artiklan mukaisen erehdyksessä tapahtuneen takaisinoton yhteydessä näistä kustannuksista vastaa se valtio, jonka on otettava asianomainen henkilö takaisin.
   V JAKSO
   TIETOSUOJA JA YHDENMUKAISUUS MUIDEN OIKEUDELLISTEN VELVOITTEIDEN KANSSA
   14 artikla
   Henkilötiedot
   1.   Henkilötietoja käsitellään ainoastaan, jos tällainen tietojenkäsittely on tarpeen Pakistanin ja jäsenvaltioiden toimivaltaisten viranomaisten pannessa tätä sopimusta täytäntöön. Tätä artiklaa sovellettaessa sovelletaan direktiivin 95/46/EY (1) 2 artiklan määritelmiä. Jos rekisterinpitäjä on jäsenvaltion toimivaltainen viranomainen, tietojenkäsittelyssä noudatetaan direktiivin 95/46/EY säännöksiä ja tämän direktiivin mukaisesti annettua kansallista lainsäädäntöä sekä sääntöjä, jotka koskevat henkilötietojen siirtoa kolmansiin maihin.
   2.   Lisäksi tämän sopimuksen täytäntöönpanoon liittyvään henkilötietojen käsittelyyn ja erityisesti henkilötietojen luovuttamiseen Pakistanista jäsenvaltioille ja päinvastoin sovelletaan seuraavia periaatteita:

               a)

               henkilötietoja on käsiteltävä asiallisesti ja lainsäädäntöä noudattaen;

               b)

               henkilötiedot on kerättävä erikseen määriteltyä, nimenomaista ja perusteltua tarkoitusta varten tämän sopimuksen täytäntöönpanemiseksi, eikä tiedot luovuttava viranomainen tai vastaanottava viranomainen saa käsitellä niitä tähän tarkoitukseen sopimattomalla tavalla;

               c)

               henkilötietojen on oltava asianmukaisia ja olennaisia eikä niitä saa olla liikaa suhteessa niiden keräämistarkoitukseen ja/tai myöhempään käsittelytarkoitukseen; ainoastaan seuraavia henkilötietoja voidaan luovuttaa:

                           —

                           siirrettävän henkilön henkilötiedot (esim. etunimi, sukunimi, mahdolliset aikaisemmat nimet, kutsumanimet tai salanimet, syntymäaika ja -paikka, sukupuoli sekä nykyinen ja mahdollinen aikaisempi kansalaisuus),

                           —

                           passi tai henkilötodistus (numero, voimassaoloaika, myöntämispäivämäärä, asiakirjan myöntänyt viranomainen ja myöntämispaikka),

                           —

                           pysähtymispaikat ja matkareitit,

                           —

                           muut tiedot siirrettävän henkilön tunnistamista tai tämän sopimuksen mukaisten takaisinottoedellytysten tarkastelemista varten;

               d)

               henkilötietojen on oltava paikkansapitäviä ja niitä on tarvittaessa päivitettävä;

               e)

               henkilötiedot on säilytettävä muodossa, josta tietojen kohteet ovat tunnistettavissa ainoastaan niin kauan kuin on tarpeen siihen tarkoitukseen, jota varten tiedot on kerätty tai jota varten niitä myöhemmin käsitellään;

               f)

               sekä tiedot luovuttavan viranomaisen että tiedot vastaanottavan viranomaisen on tarvittaessa toteutettava kaikki kohtuulliset toimet henkilötietojen oikaisemiseksi tai tuhoamiseksi tai niiden suojaamiseksi, jos tietojen käsittely ei tapahdu tämän artiklan määräysten mukaisesti, erityisesti jos tiedot eivät ole asianmukaisia, olennaisia, paikkansapitäviä tai tietoja on käsittelyn kannalta liikaa. Tietojen oikaisusta, tuhoamisesta tai niiden suojaamisesta on ilmoitettava toiselle sopimuspuolelle;

               g)

               tiedot vastaanottava viranomainen ilmoittaa pyynnöstä tiedot luovuttaneelle viranomaiselle luovutettujen tietojen käytöstä ja siitä saaduista tuloksista;

               h)

               henkilötietoja voidaan luovuttaa vain toimivaltaisille viranomaisille. Tietojen välittäminen edelleen muille tahoille edellyttää tiedot luovuttaneen viranomaisen etukäteen antamaa suostumusta;

               i)

               tietoja luovuttavilla ja niitä vastaanottavilla viranomaisilla on velvollisuus pitää kirjaa henkilötietojen luovuttamisesta ja vastaanottamisesta.

         15 artikla
   Yhdenmukaisuus muiden oikeudellisten velvoitteiden kanssa
   1.   Tämä sopimus ei rajoita sellaisten yhteisöön, jäsenvaltioihin ja Pakistaniin sovellettavien oikeuksien, velvollisuuksien ja vastuiden soveltamista, jotka johtuvat kansainvälisestä oikeudesta tai kansainvälisistä sopimuksista, joiden sopimuspuolia ne ovat, tai perustuvat kansainväliseen oikeuteen tai kansainvälisiin sopimuksiin, joiden sopimuspuolia ne ovat.
   2.   Mikään tässä sopimuksessa ei estä henkilön palauttamista muuta kahdenvälistä järjestelyä noudattaen.
   3.   Tämä sopimus ei rajoita asianomaisen henkilön käytettävissä vastaanottavan maan lainsäädännön sekä kansainvälisen oikeuden mukaan olevia oikeussuojakeinoja ja oikeuksia.
   VI JAKSO
   TÄYTÄNTÖÖNPANO JA SOVELTAMINEN
   16 artikla
   Takaisinoton sekakomitea
   1.   Sopimuspuolet antavat toisilleen keskinäistä apua tämän sopimuksen soveltamisessa ja tulkinnassa. Tätä varten ne perustavat takaisinoton sekakomitean, jäljempänä ”komitea”, jonka tehtävänä on erityisesti

               a)

               valvoa tämän sopimuksen soveltamista;

               b)

               päättää sen yhdenmukaisen soveltamisen edellyttämistä teknisistä järjestelyistä, kuten liitteiden III ja IV muutoksista;

               c)

               vaihtaa säännöllisesti tietoja yksittäisten jäsenvaltioiden ja Pakistanin 17 artiklan mukaisesti laatimista täytäntöönpanopöytäkirjoista;

               d)

               ehdottaa muutoksia tähän sopimukseen ja liitteisiin I ja II.

         2.   Komitean päätökset tehdään yksimielisesti ja ne pannaan täytäntöön sen mukaisesti.
   3.   Komitea koostuu yhteisön ja Pakistanin edustajista. Yhteisöä edustaa Euroopan komissio jäsenvaltioiden asiantuntijoiden avustamana.
   4.   Komitea kokoontuu tarvittaessa jommankumman sopimuspuolen pyynnöstä, tavallisesti vuosittain.
   5.   Erimielisyydet, joita ei saada ratkaistua komiteassa, ratkaistaan sopimuspuolten välisissä neuvotteluissa.
   6.   Komitea vahvistaa työjärjestyksensä sekä kummallekin sopimuspuolelle yhteisen työkielen.
   17 artikla
   Täytäntöönpanopöytäkirjat
   1.   Pakistan ja yksittäinen jäsenvaltio voivat laatia täytäntöönpanopöytäkirjan, jossa vahvistetaan säännöt, jotka koskevat:

               a)

               toimivaltaisten viranomaisten nimeämistä, rajanylityspaikkoja ja yhteyspisteiden vaihtoa;

               b)

               saattaen toteutettavien palauttamisten, muun muassa saatettavien kolmansien maiden kansalaisten sekä kansalaisuudettomien henkilöiden kauttakulun edellytyksiä;

               c)

               keinoja ja asiakirjoja, joita ei ole lueteltu tämän sopimuksen liitteissä I–IV.

         2.   Edellä 1 kohdassa tarkoitetut täytäntöönpanopöytäkirjat tulevat voimaan vasta sen jälkeen, kun 16 artiklassa tarkoitetulle komitealle on ilmoitettu niistä.
   18 artikla
   Suhde jäsenvaltioiden kahdenvälisiin takaisinottosopimuksiin tai järjestelyihin
   Tämän sopimuksen määräyksillä on etusija sellaisen ilman lupaa maassa oleskelevien henkilöiden takaisinottoa koskevan kahdenvälisen sopimuksen tai järjestelyn määräyksiin nähden, jonka yksittäinen jäsenvaltio ja Pakistan ovat tehneet tai saattavat tehdä 17 artiklan mukaisesti, sikäli kuin kyseisen sopimuksen tai välineen määräykset ovat ristiriidassa tämän sopimuksen määräysten kanssa.
   VII JAKSO
   LOPPUMÄÄRÄYKSET
   19 artikla
   Maantieteellinen soveltamisala
   1.   Ellei 2 kohdan soveltamisesta muuta johdu, tätä sopimusta sovelletaan alueeseen, jolla sovelletaan Euroopan yhteisön perustamissopimusta, ja Pakistanin alueeseen.
   2.   Tätä sopimusta ei sovelleta Tanskan kuningaskunnan alueeseen.
   20 artikla
   Voimaantulo, kesto ja voimassaolon päättyminen
   1.   Sopimuspuolet ratifioivat tai hyväksyvät tämän sopimuksen omia menettelyjään noudattaen.
   2.   Tämä sopimus tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen 1 kohdassa tarkoitettujen menettelyjen päätökseen saattamisesta.
   3.   Tätä sopimusta ja sen täytäntöönpanopöytäkirjoja sovelletaan henkilöihin, jotka ovat saapuneet Pakistanin ja jäsenvaltioiden alueelle sopimuksen voimaantulon jälkeen, sanotun kuitenkaan rajoittamatta kansainvälisen tapaoikeuden mukaisia sopimuspuolten velvollisuuksia ottaa takaisin omat kansalaisensa.
   4.   Kumpi tahansa sopimuspuoli voi irtisanoa tämän sopimuksen milloin tahansa ilmoittamalla asiasta virallisesti toiselle sopimuspuolelle. Tämän sopimuksen soveltaminen päättyy kuuden kuukauden kuluttua kyseisestä ilmoituksesta.
   21 artikla
   Liitteet
   Liitteet I–VI ovat erottamaton osa tätä sopimusta.

      Tehty Brysselissä kahdentenakymmenentenäkuudentena päivänä lokakuuta vuonna kaksituhattayhdeksän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

      (1)  Euroopan parlamentin ja neuvoston direktiivi 95/46/EY annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).
   LIITE I
   Yhteinen luettelo asiakirjoista, joiden esittämistä pidetään näyttönä kansalaisuudesta (2 artiklan 1 kohta yhdessä 6 artiklan 2 kohdan kanssa)

               —

               Mikä tahansa aito passi (kansallinen passi, diplomaattipassi, virkapassi, seuruepassi ja passin korvaava asiakirja, mukaan lukien lapsipassi),

               —

               kansallinen sähköinen henkilökortti,

               —

               aito todistus kansalaisuudesta.

         LIITE II
   Yhteinen luettelo asiakirjoista, joiden esittäminen käynnistää menettelyn kansalaisuuden toteamiseksi (2 artiklan 1 kohta yhdessä 6 artiklan 3 kohdan kanssa)

               —

               Digitaalinen sormenjälkikuva tai muut biometriset tiedot,

               —

               määräaikainen ja tilapäinen kansallinen henkilökortti, asevoimien henkilökortti ja pyynnön vastaanottaneen sopimuspuolen hallituksen myöntämä syntymätodistus,

               —

               jonkin tämän sopimuksen liitteessä i luetellun asiakirjan valokopio (1),

               —

               ajokortti tai sen valokopio (1),

               —

               valokopio (1) muusta virallisesta asiakirjasta, josta ilmenee asianomaisen henkilön kansalaisuus (esim. syntymätodistus),

               —

               henkilöstökortti, merimieskirja, laivurin palvelukortti tai näiden valokopio (1),

               —

               asianomaisen henkilön lausunto.

      (1)  Tässä liitteessä tarkoitetaan ”valokopioilla” Pakistanin viranomaisten tai jäsenvaltioiden virallisesti oikeaksi todistamia valokopioita.
   LIITE III
   Yhteinen luettelo asiakirjoista, joita pidetään kolmansien maiden kansalaisten ja kansalaisuudettomien henkilöiden takaisinoton edellytyksiin liittyvänä näyttönä (3 artiklan 1 kohta yhdessä 7 artiklan 1 kohdan kanssa)

               —

               Tulo- ja/tai poistumisleima tai -merkintä asianomaisen henkilön matkustusasiakirjassa,

               —

               pyynnön vastaanottaneen valtion myöntämä voimassa oleva viisumi ja/tai oleskelulupa.

         LIITE IV
   Yhteinen luettelo asiakirjoista, joita pidetään näyttönä kolmansien maiden kansalaisten ja kansalaisuudettomien henkilöiden takaisinottoa koskevan tutkimuksen käynnistämiseksi (3 artikla yhdessä 7 artiklan 2 kohdan kanssa)

               —

               Erityisesti sellaisten rajaviranomaisten ja muiden virallisten tai vilpittömässä mielessä toimivien todistajien (esimerkiksi lentoyhtiön henkilökunnan) antamat viralliset lausunnot, jotka voivat todistaa asianomaisen henkilön ylittäneen rajan,

               —

               pyynnön esittäneen valtion toimivaltaisten viranomaisten antama kuvaus paikasta ja olosuhteista, joissa asianomainen henkilö on pysäytetty hänen saavuttuaan pyynnön esittäneen valtion alueelle,

               —

               kansainvälisen järjestön (esimerkiksi UNHCR) toimittamat henkilön henkilöllisyyteen ja/tai oleskeluun liittyvät tiedot,

               —

               perheenjäsenten ilmoitukset / vahvistamat tiedot,

               —

               asianomaisen henkilön lausunto,

               —

               asianomaisen henkilön nimelle kirjoitettu lippu tai mikä tahansa todistus tai lasku (esim. hotellilasku, lääkärin tai hammaslääkärin ajanvarauskortti, julkisen tai yksityisen laitoksen pääsykortti jne.), joka osoittaa selvästi, että asianomainen henkilö on oleskellut pyynnön vastaanottaneen valtion alueella,

               —

               asianomaisen henkilön nimelle kirjoitetut lento- tai laivaliput ja/tai ilma- tai vesialusten matkustajaluettelot, joista ilmenee matkareitti pyynnön vastaanottaneen valtion alueella,

               —

               tiedot, joista ilmenee, että asianomainen henkilö on käyttänyt matkanjärjestäjän tai matkatoimiston palveluksia.

         LIITE V

   LIITE VI

   YHTEINEN JULISTUS 1 ARTIKLAN f KOHDASTA
   Sopimuksen 1 artiklan f kohdan soveltamiseksi sopimuspuolet sopivat, että oleskeluluvalla ei tarkoiteta määräaikaisia lupia oleskella niiden alueella turvapaikkahakemusta tai oleskelulupahakemusta käsiteltäessä.
   YHTEINEN JULISTUS 2 ARTIKLAN 1 KOHDASTA
   Sopimuspuolet toteavat, että Pakistanin voimassa olevan, vuoden 1951 kansalaisuuslain ja sen mukaisesti laadittujen sääntöjen mukaan Pakistanin kansalainen ei voi luopua kansalaisuudestaan, ellei hänelle ole myönnetty jonkin toisen valtion kansalaisuutta tai annettu voimassa olevaa asiakirjaa, jossa taataan toisen valtion kansalaisuuden myöntäminen.
   Sopimuspuolet sopivat kuulevansa toisiaan tarvittaessa.
   YHTEINEN JULISTUS 3 ARTIKLASTA
   Sopimuksen 3 artiklan osalta sopimuspuolet pyrkivät periaatteessa palauttamaan alkuperämaahan kolmansien maiden kansalaiset ja kansalaisuudettomat henkilöt, jotka eivät ole täyttäneet tai eivät enää täytä maahantulon, oleskelun tai asumisen edellytyksiä jommankumman sopimuspuolen alueella.
   YHTEINEN JULISTUS 3 ARTIKLAN 1 KOHDAN b ALAKOHDASTA
   Sopimuspuolet sopivat, että pelkkää kauttakulkua kolmannen maan lentokenttäalueen kautta ei pidetä mainituissa määräyksissä tarkoitettuna kulkemisena kolmannen maan kautta.
   YHTEINEN JULISTUS 8 ARTIKLAN 2 KOHDASTA
   Sopimuspuolet sopivat, että niiden jäsenvaltioiden esittämien takaisinottopyyntöjen osalta, joiden kansallisen maahanmuuttolainsäädännön sallima pisin mahdollinen pidätysaika on 30 vuorokautta tai vähemmän, 8 artiklan 2 kohdassa mainittu 30 vuorokauden määräaika sisältää, vastauksen takaisinottopyyntöön ollessa myöntävä, henkilön takaisinottamisen edellyttämän, sopimuksen 2 artiklan 2 kohdassa ja 3 artiklan 4 kohdassa mainitun matkustusasiakirjan myöntämisen.
   EUROOPAN KOMISSION JA PAKISTANIN YHTEINEN JULISTUS LAILLISESTA MAAHANMUUTOSTA
   Sen mukaisesti, että Pakistan on kiinnostunut hyödyntämään Euroopan unionin jäsenvaltioissa tarjolla olevia mahdollisuuksia lailliseen maahanmuuttoon, sopimuspuolet sopivat, että tämän sopimuksen soveltaminen on keskeisessä asemassa rohkaistaessa yksittäisiä jäsenvaltioita tarjoamaan laillisia maahanmuuttomahdollisuuksia Pakistanin kansalaisille. Tässä yhteydessä Euroopan komissio kehottaa jäsenvaltioita aloittamaan oman kansallisen lainsäädäntönsä mukaisesti neuvottelut Pakistanin kanssa Pakistanin kansalaisten laillisista maahanmuuttomahdollisuuksista.
   YHTEINEN JULISTUS TEKNISESTÄ AVUSTA
   Sopimuspuolet sitoutuvat panemaan tämän sopimuksen täytäntöön jaetun vastuun ja tasapainoisen kumppanuuden pohjalta solidaarisuuden hengessä Euroopan unionin ja Pakistanin välisten muuttovirtojen hallitsemiseksi.
   Tässä yhteydessä Euroopan unioni tukee Pakistania yhteisön avustusohjelmien, erityisesti Aeneas-ohjelman kautta, kaikkien tämän sopimuksen osien täytäntöönpanossa, mihin kuuluu myös takaisinotettujen henkilöiden uudelleensijoittaminen ja hyvinvointi.
   Tällainen tuki voi periaatteessa kattaa myös muuttoliikkeen ja kehityksen välisten yhteyksien edistämisen, taloudellisista syistä tapahtuvan laillisen muuttoliikkeen järjestämisen ja tukemisen, laittoman muuttoliikkeen hallinnan sekä maahanmuuttajien suojaamisen hyväksikäyttöä ja syrjäytymistä vastaan.
   YHTEINEN JULISTUS TANSKASTA
   Sopimuspuolet ottavat huomioon sen, että tätä sopimusta ei sovelleta Tanskan kuningaskunnan alueella eikä Tanskan kuningaskunnan kansalaisiin. Tämän vuoksi on suotavaa, että Pakistan ja Tanska tekevät tätä sopimusta vastaavan takaisinottosopimuksen.
   YHTEINEN JULISTUS ISLANNISTA JA NORJASTA
   Sopimuspuolet ottavat huomioon Euroopan yhteisön sekä Islannin ja Norjan läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta. Tämän vuoksi on suotavaa, että Pakistan tekee tätä sopimusta vastaavan takaisinottosopimuksen Islannin ja Norjan kanssa.
   YHTEINEN JULISTUS MAAHANMUUTON HALLINTAA KOSKEVASTA KATTAVASTA VUOROPUHELUSTA
   Sopimuspuolet sitoutuvat aloittamaan maahanmuuton hallintaa koskevan kattavan vuoropuhelun EY:n ja Pakistanin kolmannen sukupolven yhteistyösopimuksen mukaisesti perustettavan sekakomitean yhteydessä. Tässä vuoropuhelussa käsitellään myös viisumipolitiikkaa, ja tarkoituksena on helpottaa ihmisten välistä vuorovaikutusta.


title: 2013/332/EU: Neuvoston päätös, annettu 10 päivänä kesäkuuta 2013 , Alppeja koskevan vuonna 1991 tehdyn yleissopimuksen soveltamisesta liikenteen alalla koskevan pöytäkirjan tekemisestä Euroopan unionin puolesta (pöytäkirja liikenteestä)

text:
               28.6.2013

               FI

               Euroopan unionin virallinen lehti

               L 177/13

         NEUVOSTON PÄÄTÖS,
   annettu 10 päivänä kesäkuuta 2013,
   Alppeja koskevan vuonna 1991 tehdyn yleissopimuksen soveltamisesta liikenteen alalla koskevan pöytäkirjan tekemisestä Euroopan unionin puolesta (pöytäkirja liikenteestä)
   (2013/332/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 6 kohdan a alakohdan v alakohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvosto teki Alppien suojelua koskevan yleissopimuksen (Alppeja koskeva yleissopimus) Euroopan yhteisön puolesta tekemällään päätöksellä 96/191/EY (2).

               (2)

               Neuvosto päätti vuonna 1991 tehdyn Alppien suojelua koskevan yleissopimuksen täytäntöönpanosta liikenteen alalla tehdyn pöytäkirjan (pöytäkirja liikenteestä) allekirjoittamisesta yhteisön puolesta tekemällään päätöksellä 2007/799/EY (3).

               (3)

               Pöytäkirja on tärkeä osa Alppeja koskevan yleissopimuksen täytäntöönpanoa ja unioni on sitoutunut mainitun yleissopimuksen tavoitteiden saavuttamiseen.

               (4)

               Rajatylittävät taloudelliset, sosiaaliset ja ekologiset ongelmat ovat erittäin herkälle Alppien alueelle edelleen suuri haaste, johon on vastattava.

               (5)

               Liikennettä koskevalla pöytäkirjalla luodaan kehys, joka perustuu ennalta varautumisen ja ennalta ehkäisemisen periaatteeseen sekä aiheuttamisperiaatteeseen ja jolla varmistetaan kestävä liikenne ja ympäristönsuojelu Alppien alueella kaikkien liikennemuotojen osalta Alppeja koskevan yleissopimuksen 2 artiklan mukaisesti.

               (6)

               Liikennettä koskevan pöytäkirjan määräykset ovat unionin yhteisen liikennepolitiikan mukaiset ja täysin linjassa komission vuonna 2008 hyväksymän ympäristöystävällisempää liikennettä koskevan lähestymistavan kanssa.

               (7)

               Liikennettä koskevan pöytäkirjan ratifiointi vahvistaisi rajatylittävää yhteistyötä niiden valtioiden kanssa, jotka eivät ole unionin jäseniä, eli Liechtensteinin, Monacon ja Sveitsin kanssa, millä voitaisiin varmistaa, että unioni ja alueelliset yhteistyökumppanit pyrkivät samoihin tavoitteisiin ja että tällaiset aloitteet kattavat Alppien koko alueen.

               (8)

               Liikennettä koskeva pöytäkirja olisi sen vuoksi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Alppeja koskevan vuonna 1991 tehdyn yleissopimuksen soveltamisesta liikenteen alalla koskeva pöytäkirja (pöytäkirja liikenteestä) Euroopan unionin puolesta (4).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa unionin puolesta hyväksymisasiakirja Itävallan tasavallan huostaan liikennettä koskevan pöytäkirjan 24 artiklan mukaisesti, ja antamaan seuraavan ilmoituksen:

      "Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ‧Euroopan yhteisöön‧ tai ‧yhteisöön‧ on siten ymmärrettävä viittauksiksi ‧Euroopan unioniin‧ tai ‧unioniin‧."

   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Luxemburgissa 10 päivänä kesäkuuta 2013.

            Neuvoston puolesta

            Puheenjohtaja

         L. VARADKAR

      (1)  EUVL C 184 E, 8.7.2010, s. 183 ja EUVL C 81 E, 15.3.2011, s. 1.

      (2)  EYVL L 61, 12.3.1996, s. 31.

      (3)  EUVL L 323, 8.12.2007, s. 13.

      (4)  Pöytäkirja on julkaistu virallisessa lehdessä (EUVL L 323, 8.12.2007, s. 15) yhdessä sen allekirjoittamista koskevan päätöksen kanssa.


Avis juridique important

|

32002D0952

2002/952/EY: Komission päätös, tehty 3 päivänä joulukuuta 2002, lopullisen tasoitustullin käyttöönotosta Intiasta peräisin olevan, läpimitaltaan alle 1 mm:n ruostumattoman teräslangan tuonnissa annetun neuvoston asetuksen (EY) N:o 1601/1999 nopeutetun tarkastelun päättämisestä

Virallinen lehti nro L 330 , 06/12/2002 s. 0037 - 0038

Komission päätös,tehty 3 päivänä joulukuuta 2002,lopullisen tasoitustullin käyttöönotosta Intiasta peräisin olevan, läpimitaltaan alle 1 mm:n ruostumattoman teräslangan tuonnissa annetun neuvoston asetuksen (EY) N:o 1601/1999 nopeutetun tarkastelun päättämisestä(2002/952/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1), jäljempänä "perusasetus", sellaisena kuin se on muutettuna asetuksella (EY) N:o 1973/2002(2) ja erityisesti sen 20 artiklan,on kuullut neuvoa-antavaa komiteaa asiasta,sekä katsoo seuraavaa:A. AIEMPI MENETTELY(1) Neuvosto otti asetuksella (EY) N:o 1601/1999(3) käyttöön lopullisen tasoitustullin Intiasta peräisin olevan, CN-koodiin ex 7223 00 19 kuuluvan, läpimitaltaan alle 1 mm:n ruostumattoman teräslangan, jäljempänä "tarkasteltavana oleva tuote", tuonnissa. Toimenpiteen lajiksi valittiin yksittäisiin viejiin sovellettava 0-42,9 prosentin suuruinen arvotulli sekä 44,4 prosentin suuruinen jäännöstulli.B. TÄMÄNHETKINEN MENETTELY1. Tarkastelua koskeva pyyntö(2) Lopullisten toimenpiteiden käyttöönoton jälkeen komissio vastaanotti yhdeltä intialaiselta tuottajalta, Garg Sales Co. PVT. Ltd:ltä, jäljempänä "pyynnön esittäjä", pyynnön asetusta (EY) N:o 1601/1999 koskevan nopeutetun tarkastelun vireille panemisesta perusasetuksen 20 artiklan mukaisesti. Asianomainen yritys väitti, että se ei ollut etuyhteydessä muihin intialaisiin tarkasteltavana olevan tuotteen viejiin. Lisäksi asianomainen yritys väitti, ettei se ollut vienyt tarkasteltavana olevaa tuotetta yhteisöön alkuperäisenä tutkimusajanjaksona (1 päivän huhtikuuta 1997 ja 31 päivän maaliskuuta 1998 välinen ajanjakso) vaan vasta myöhemmin. Edellä sanotun perusteella se pyysi, että sille määritettäisiin yksilöllinen tulli.2. Nopeutetun tarkastelun vireillepano(3) Komissio tutki pyynnön esittäjän esittämän näytön ja katsoi sen riittäväksi perusteeksi panna vireille perusasetuksen 20 artiklan säännösten mukainen tarkastelu. Kuultuaan neuvoa-antavaa komiteaa ja annettuaan yhteisön tuotannonalalle tilaisuuden esittää huomautuksia komissio pani Euroopan yhteisöjen virallisessa lehdessä(4) julkaistulla ilmoituksella vireille asetuksen (EY) N:o 1601/1999 nopeutetun tarkastelun asianomaisen yrityksen osalta ja aloitti asiaa koskevat tutkimukset.3. Yhteistyöhön osallistumaton vientiä harjoittava tuottaja(4) Saadakseen tutkimuksensa kannalta välttämättöminä pitämiään tietoja komissio lähetti kyselylomakkeen pyynnön esittäjälle. Komissio ei kuitenkaan vastaanottanut kyselylomakevastausta sille asetetussa määräajassa. Pyynnön esittäjä ei pyytänyt kyseisen määräajan pidentämistä. Komissio ilmoitti pyynnön esittäjälle, että kyseisissä olosuhteissa tarkastelua koskeva tutkimus on määrä päättää tutkimatta enempää pyynnön esittäjän yksilöllisen tullin määrittämistä koskevaa pyyntöä. Pyynnön esittäjälle annettiin kymmenen päivää aikaa esittää huomautuksensa. Pyynnön esittäjä ei esittänyt mitään huomautuksia komission ilmoitettua aikomuksestaan päättää tarkastelua koskeva tutkimus.(5) Tämän vuoksi on pääteltävä, että Garg Sales Co. PVT Ltd ei toiminut yhteistyössä tutkimuksessa, koska se ei vastannut komission lähettämään kyselylomakkeeseen. Nopeutettu tarkastelu olisi sen vuoksi päätettävä,ON TEHNYT TÄMÄN PÄÄTÖKSEN:Ainoa artiklaPäätetään Intiasta peräisin olevan, läpimitaltaan alle 1 mm:n ruostumattoman teräslangan tuontia koskevan asetuksen (EY) N:o 1601/1999 nopeutettu tarkastelu.Tehty Brysselissä 3 päivänä joulukuuta 2002.Komission puolestaPascal LamyKomission jäsen(1) EYVL L 288, 21.10.1997, s. 1.(2) EYVL L 305, 7.11.2002, s. 4.(3) EYVL L 189, 22.7.1999, s. 26.(4) EYVL C 175, 23.7.2002, s. 4.


Avis juridique important

|

41999D0782

1999/782/EY, EHTY, Euratom: Jäsenvaltioiden hallitusten edustajien päätös, tehty 24 päivänä marraskuuta 1999, Euroopan yhteisöjen tuomioistuimen tuomarin nimittämisestä

Virallinen lehti nro L 307 , 02/12/1999 s. 0057 - 0057

JÄSENVALTIOIDEN HALLITUSTEN EDUSTAJIEN PÄÄTÖS,tehty 24 päivänä marraskuuta 1999,Euroopan yhteisöjen tuomioistuimen tuomarin nimittämisestä(1999/782/EY, EHTY, Euratom)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 223 artiklan,ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan,ottavat huomioon Euroopan atomienergiayhteisön perustamissopimuksen ja erityisesti sen 139 artiklan,sekä katsovat seuraavaa:1) Euroopan yhteisön tuomioistuimen perussäännöstä tehdyn pöytäkirjan 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja sen vuoksi, että tuomari Federico Mancini on kuollut, olisi nimitettävä toinen tuomari Federico Mancinin jäljellä olevaksi toimikaudeksi.2) Nykyinen Euroopan yhteisöjen tuomioistuimen julkisasiamies Antonio Mario La Pergola on ilmaissut suostuvansa siihen, että hänet nimitetään tähän tehtävään,OVAT PÄÄTTÄNEET SEURAAVAA:1 artiklaAntonio Mario La Pergola nimitetään Euroopan yhteisöjen tuomioistuimen tuomariksi 15 päivänä joulukuuta 1999 alkavaksi ja 6 päivänä lokakuuta 2000 päättyväksi toimikaudeksi.2 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 24 päivänä marraskuuta 1999.PuheenjohtajaA. SATULI


title: 2007/41/EY: Neuvoston päätös, tehty 22 päivänä tammikuuta 2007 , alueiden komitean kolmen ruotsalaisen jäsenen ja kahden ruotsalaisen varajäsenen nimeämisestä

text:
               25.1.2007

               FI

               Euroopan unionin virallinen lehti

               L 18/10

      NEUVOSTON PÄÄTÖS,
   tehty 22 päivänä tammikuuta 2007,
   alueiden komitean kolmen ruotsalaisen jäsenen ja kahden ruotsalaisen varajäsenen nimeämisestä
   (2007/41/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Ruotsin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut kolme varsinaisen jäsenen paikkaa Anders GUSTÂVin kuoleman johdosta ja Catarina TARRAS-WAHLBERGin ja Aldo ISKRAn toimikausien päätyttyä. Kaksi varajäsenen paikkaa on vapautunut Catarina SEGERSTEN-LARSSONin ja Christina TALLBERGin toimikausien päätyttyä,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt alueiden komitean

               a)

               varsinaisiksi jäseniksi:

                           —

                           Chris HEISTER, ledamot i landstingsfullmäktige i Stockholms läns landsting, Anders GUSTÂVin tilalle,

                           —

                           Lisbeth RYDEFJÄRD, ledamot i landstingsstyrelsen, Jönköpings läns landsting, Aldo ISKRAn tilalle, ja

                           —

                           Catarina TARRAS-WAHLBERG, ledamot i kommunfullmäktige, Stockholms kommun (aseman muutos);

               b)

               varajäseniksi:

                           —

                           Catarina SEGERSTEN-LARSSON, ledamot i landstingsfullmäktige, Värmlands läns landsting (luottamusaseman muutos), ja

                           —

                           Christina TALLBERG, ledamot i kommunfullmäktige, Tyresö kommun (luottamusaseman muutos)

         jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 22 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 56, 25.2.2006, s. 75.


title: EFTA-valtioiden pysyvän komitean päätös N:o 1/2010/PK, annettu 28 päivänä tammikuuta 2010 , ETA:n rahoitusjärjestelmän välivaiheen komitean perustamisesta vuosiksi 2009–2014

text:
               4.3.2010

               FI

               Euroopan unionin virallinen lehti

               L 53/19

         EFTA-VALTIOIDEN PYSYVÄN KOMITEAN PÄÄTÖS
   N:o 1/2010/PK,
   annettu 28 päivänä tammikuuta 2010,
   ETA:n rahoitusjärjestelmän välivaiheen komitean perustamisesta vuosiksi 2009–2014
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna ETA-sopimuksen mukauttamisesta tehdyllä pöytäkirjalla,
   ottaa huomioon tekeillä olevan sopimuksen ETA:n rahoitusjärjestelmän perustamisesta vuosiksi 2009–2014,
   ottaa huomioon Norjan kuningaskunnan ja Euroopan yhteisön välisen sopimuksen Norjan rahoitusjärjestelmän perustamisesta vuosiksi 2009–2014,
   ON HYVÄKSYNYT TÄMÄN PÄÄTÖKSEN:
   1 artikla
   1.   Perustetaan ETA:n rahoitusjärjestelmän välivaiheen komitea vuosiksi 2009–2014, jäljempänä ’välivaiheen komitea’, joka aloittaa työskentelynsä mahdollisimman nopeasti.
   2.   Välivaiheen komitea avustaa EFTA-valtioita vuosia 2009–2014 koskevan ETA:n rahoitusjärjestelmän täytäntöönpanon valmistelussa.
   3.   Välivaiheen komitea raportoi pysyvälle komitealle.
   4.   ETA:n EFTA-valtioiden edustustot Euroopan unionissa voivat avustaa välivaiheen komiteaa sen työskentelyssä.
   5.   ETA:n rahoitusjärjestelmän komitea vuosiksi 2009–2014 korvaa välivaiheen komitean sinä päivänä, jolloin säädös ETA:n rahoitusjärjestelmän perustamisesta vuosiksi 2009–2014 tulee voimaan tai josta alkaen sitä sovelletaan väliaikaisesti.
   6.   Välivaiheen komitea tarkastelee ja arvioi mahdollista ETA:n rahoitusjärjestelmän ja Norjan rahoitusjärjestelmän yhteensovittamista.
   7.   Välivaiheen komitea valitsee puheenjohtajan, jonka pysyvä komitea vahvistaa.
   2 artikla
   Tämä päätös tulee voimaan välittömästi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 28 päivänä tammikuuta 2010.

            EFTA-valtioiden pysyvän komitean puolesta,

            puheenjohtaja

         Prinz Nikolaus von LIECHTENSTEIN

            pääsihteeri

         Kåre BRYN


Avis juridique important

|

31994D0087

94/87/EY: Neuvoston päätös, tehty 20 päivänä joulukuuta 1993, Euroopan yhteisön ja vastaavasti Argentiinan, Brasilian, Kanadan, Puolan, Ruotsin ja Uruguayn välisten tiettyjä öljykasveja koskevien tullitariffeja ja kauppaa koskevan yleissopimuksen (GATT) 28 artiklan mukaisten sopimusten tekemisestä hyväksytyllä pöytäkirjalla

Virallinen lehti nro L 047 , 18/02/1994 s. 0001 - 0001 Suomenk. erityispainos Alue 11 Nide 29 s. 0045  Ruotsink. erityispainos Alue 11 Nide 29 s. 0045

NEUVOSTON PÄÄTÖS,tehty 20 päivänä joulukuuta 1993,Euroopan yhteisön ja vastaavasti Argentiinan, Brasilian, Kanadan, Puolan, Ruotsin ja Uruguayn välisten tiettyjä öljykasveja koskevien tullitariffeja ja kauppaa koskevan yleissopimuksen (GATT) 28 artiklan mukaisten sopimusten tekemisestä hyväksytyllä pöytäkirjalla (94/87/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa,ottaa huomioon komission ehdotuksen,sekä katsoo, ettäGATTin erikoistyöryhmä katsoo, että öljykasveja koskeva yhteisön tukijärjestelmä aiheuttaa yhteisön vuonna 1962 antamien tullimyönnytysten arvon alenemisen,sen vuoksi GATTin erikoistyöryhmä suosittelee, että yhteisö toteuttaa viipymättä toimenpiteet tämän tullimyönnytysten arvon alenemisen poistamiseksi,useimpien niiden GATT-sopimuksen sopimuspuolten kanssa, joilla GATT-sopimuksen CCXXVIII artiklan mukaisesti on neuvotteluoikeudet, käydyissä neuvotteluissa on päästy molempia osapuolia tyydyttävään sopimukseen, jakyseiset sopimukset on viipymättä pantava täytäntöön hyväksytyllä pöytäkirjalla, jotta sovittuja määräaikoja voitaisiin noudattaa,ON PÄÄTTÄNYT SEURAAVAA:1 artiklaHyväksytään yhteisön puolesta tiettyjä öljykasveja koskevat, Euroopan yhteisön ja vastaavasti Argentiinan, Brasilian, Kanadan, Puolan, Ruotsin ja Uruguayn väliset, hyväksytyllä pöytäkirjalla tehdyt sopimukset.Sopimusten tekstit ovat tämän päätöksen liitteenä.2 artiklaNeuvoston puheenjohtaja on toimivaltainen nimeämään henkilöt, joilla on valtuudet allekirjoittaa sopimukset yhteisöä sitovasti(1).3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 20 päivänä joulukuuta 1993.Neuvoston puolestaPuheenjohtajaW. CLAES(1) Neuvoston pääsihteeristö julkaisee sopimusten voimaantulopäivämäärän Euroopan yhteisöjen virallisessa lehdessä.


title: Neuvoston päätös (EU) 2017/546, annettu 21 päivänä maaliskuuta 2017, alueiden komitean yhden jäsenen ja yhden varajäsenen, joita Saksan liittotasavalta on ehdottanut, nimeämisestä

text:
               23.3.2017

               FI

               Euroopan unionin virallinen lehti

               L 78/63

         NEUVOSTON PÄÄTÖS (EU) 2017/546,
   annettu 21 päivänä maaliskuuta 2017,
   alueiden komitean yhden jäsenen ja yhden varajäsenen, joita Saksan liittotasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsovat seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut Helmuth MARKOVin toimikauden päätyttyä.

               (3)

               Yksi varajäsenen paikka on vapautunut, kun Anne QUART on nimetty alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

               a)

               jäseneksi:

                           —

                           Anne QUART, Staatssekretärin für Europa und Verbraucherschutz, Ministerium der Justiz und für Europa und Verbraucherschutz des Landes Brandenburg,

                     ja

               b)

               varajäseneksi:

                           —

                           Stefan LUDWIG, Mitglied der Landesregierung Brandenburg, Minister der Justiz und für Europa und Verbraucherschutz des Landes Brandenburg.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2017.

            Neuvoston puolesta

            Puheenjohtaja

         E. SCICLUNA

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: 2006/814/EY: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VI — Euroopan talous- ja sosiaalikomitea

text:
               6.12.2006

               FI

               Euroopan unionin virallinen lehti

               L 340/40

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VI — Euroopan talous- ja sosiaalikomitea
   (2006/814/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2004 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0362/2005),

               —

               ottaa huomioon tilintarkastustuomioistuimen vuosikertomuksen varainhoitovuodelta 2004 ja kertomuksen liitteenä olevat tarkastettujen toimielinten vastaukset (2),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

               —

               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

               —

               ottaa huomioon EY:n perustamissopimuksen 272 artiklan 10 kohdan sekä 275 artiklan ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

               —

               ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0114/2006),

               1.

               myöntää Euroopan talous- ja sosiaalikomitean pääsihteerille vastuuvapauden talousarvion toteuttamisesta varainhoitovuonna 2004;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 53, 23.2.2004.

      (2)  EUVL C 301, 30.11.2005, s. 1.

      (3)  EUVL C 301, 30.11.2005, s. 9.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.
    ---documentbreak---

               6.12.2006

               FI

               Euroopan unionin virallinen lehti

               L 340/41

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VI — Euroopan talous- ja sosiaalikomitea
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2004 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0362/2005),

               —

               ottaa huomioon tilintarkastustuomioistuimen vuosikertomuksen varainhoitovuodelta 2004 ja kertomuksen liitteenä olevat tarkastettujen toimielinten vastaukset (2),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

               —

               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

               —

               ottaa huomioon EY:n perustamissopimuksen 272 artiklan 10 kohdan sekä 275 artiklan ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

               —

               ottaa huomioon Euroopan yhteisöjen yleiseen talousarvioon sovellettavan 21. joulukuuta 1977 annetun varainhoitoasetuksen (5),

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0114/2006),

               1.

               panee merkille, että Euroopan talous- ja sosiaalikomitean talousarvio oli vuonna 2004 yhteensä 103 000 000 euroa ja sen käyttöaste 88,56 prosenttia (98,12 prosenttia vuonna 2003);

               2.

               panee merkille, että kuten tilintarkastustuomioistuimen vuosikertomuksen 9.23 kohdassa todettiin sisäisen valvonnan standardit hyväksyttiin heinäkuussa 2004 mutta kaikkia tarvittavia toimenpiteitä niiden noudattamiseksi kokonaisuudessaan ei ole vielä toteutettu;

               3.

               panee merkille tilintarkastustuomioistuimen vuosikertomuksen 9.7 kohdassa esitetyt huomautukset mahdollisuudesta siirtää osa henkilöstön jäsenen palkasta toiseen maahan korjauskerrointa soveltaen ja siitä, että useissa tapauksissa siirtoihin myönnyttiin, vaikka niiden tueksi ei ollut esitetty riittävää näyttöä virkamiehen oikeudesta pyytämiinsä siirtoihin; panee merkille, että talous- ja sosiaalikomitean toimittamien tietojen mukaan asia korjattiin vuonna 2005;

               4.

               muistuttaa talous- ja sosiaalikomitean vakuuttaneen vuonna 2004, ettei sen jäsenten matkakulukorvauksissa ilmenisi enää säännönvastaisuuksia (6); huomauttaa, että tilintarkastustuomioistuin huomautti kuitenkin marraskuussa 2004 julkaistussa varainhoitovuotta 2003 koskevassa vuosikertomuksessaan kolmesta tapauksesta, joissa talous- ja sosiaalikomitean jäsenille oli maksettu komitean omiin sääntöihin verrattuna kaksinkertaiset matkakulukorvaukset; panee merkille, että Belgian syyttäjäviranomainen on alkanut tutkia Euroopan petostentorjuntaviraston kokoamaa raskauttavaa alustavaa näyttöä siitä, että eräs talous- ja sosiaalikomitean jäsen olisi nostanut kuuden vuoden aikana väärin perustein jopa 45 000 euroa kulukorvauksia; on tietoinen siitä, että talous- ja sosiaalikomitea on äänestänyt kyseisen jäsenen koskemattomuuden poistamisen puolesta ja että asiasta vastaava belgialainen tuomioistuin antanee asiasta päätöksen vuoden 2006 loppuun mennessä;

               5.

               panee merkille, että talous- ja sosiaalikomitea tarkisti vuonna 2004 sisäisiä sääntöjään niin, että se voi määrätä varapuheenjohtajan vastaamaan talousarviota koskevista asioista sekä suhteista Euroopan parlamenttiin;

               6.

               pitää myönteisenä, että talous- ja sosiaalikomitea on toimittanut sisäisen tarkastajan kertomuksen sisältävän vuotuisen toimintakertomuksensa sekä valtuutetun tulojen ja menojen hyväksyjän laatiman tarkastuslausuman;

               7.

               ottaa huomioon talous- ja sosiaalikomitean pääsihteerin suhtautumisen varauksella uudella NAP-palkanlaskentasovelluksella suoritettavaan palkkojen laskemiseen varainhoitovuonna 2004, mitä asiaa käsitellään myös tilintarkastustuomioistuimen vuosikertomuksen 9.5 kohdassa;

               8.

               kiinnittää huomiota seuraaviin vuotuisesta toimintakertomuksesta ilmeneviin seikkoihin:

                           —

                           jäsenten määrän kasvu 222:sta 317:een (42,79 prosentin kasvu) 1. toukokuuta 2004 tapahtuneen unionin laajentumisen johdosta;

                           —

                           ennakkomaksuista vastaavan toimiston sulkeminen ja korvaaminen 1. tammikuuta 2004 alkaen maksujen suoralla käsittelyllä Si2-ohjelmassa;

                           —

                           käännöstoimeksiantojen lisääntyminen 33,5 prosentilla vuoteen 2003 verrattuna;

                           —

                           kokousten lisääntyminen 35 prosentilla;

                           —

                           ongelmat NAP-palkanlaskentasovelluksen käytössä sekä vaikeudet palkata riittävästi henkilökuntaa vuodelle 2004;

               9.

               panee merkille talous- ja sosiaalikomitean muuttaneen hiljattain valmistuneeseen Belliard-rakennukseen ja sen, että komitealla on käynnissä (yhdessä alueiden komitean kanssa) neljä muuta rakennusta (Belliard 68, Belliard 96, Trèves ja Remorqueur) käsittävä hanke ja että se tarvitsee lisää toimistotilaa tulevia laajentumisia silmällä pitäen;

               10.

               odottaa kaikkien alueiden komitean ja talous- ja sosiaalikomitean jakamien rakennusten hankkimis- ja kunnostusmenettelyjä koskevan tilintarkastustuomioistuimen tarkastuksen tuloksia, Belliard I ja II -rakennukset mukaan luettuina; katsoo, että myös Montoyer-rakennuksen kunnostuksesta olisi tehtävä tarkastus; huomauttaa, että rakennusten vuokraus vähentäisi huomattavasti pienille toimielimille koituvaa riskiä ja että tätä ratkaisua pitäisi harkita vakavana vaihtoehtona tuleville kiinteistöhankkeille; hyväksyy, että arkaluonteisia toimintoja koskevan politiikan seurauksena infrastruktuurista vastaavan yksikön päällikkö on siirtynyt toisiin tehtäviin ja että parhaillaan haetaan uutta henkilöä hänen tilalleen;

               11.

               pitää myönteisenä, että talous- ja sosiaalikomitean vuotuinen toimintakertomus sisältää jälkitarkastusten tulokset Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23. joulukuuta 2002 annetun komission asetuksen (EY, Euratom) N:o 2342/2002 (7) 52 artiklan mukaisesti, jonka mukaan
               ”jälkitarkastusten tulos selvitetään muiden seikkojen ohella vuotuisessa toimintakertomuksessa, jonka valtuutettu tulojen ja menojen hyväksyjä laatii toimielimelleen”;

               12.

               katsoo, että tältä osin myös muut toimielimet voisivat seurata talous- ja sosiaalikomitean esimerkkiä.

      (1)  EUVL L 53, 23.2.2004.

      (2)  EUVL C 301, 30.11.2005, s. 1.

      (3)  EUVL C 301, 30.11.2005, s. 9.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.

      (6)  Katso Euroopan parlamentin päätöslauselma, joka sisältää huomautukset päätökseen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2002 (Pääluokka VI — Talous- ja sosiaalikomitea), 3 kohta (EUVL C 104 E, 30.4.2004, s. 698).

      (7)  EYVL L 357, 31.12.2002, s. 1, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


title: EFTAn valvontaviranomaisen päätös, N:o 365/06/KOL, tehty 29 päivänä marraskuuta 2006 , valtiontukea koskevien menettelysääntöjen ja aineellisten sääntöjen muuttamisesta 60. kerran

text:
               28.6.2007

               FI

               Euroopan unionin virallinen lehti

               L 166/28

         EFTAn VALVONTAVIRANOMAISEN PÄÄTÖS,
   N:o 365/06/KOL,
   tehty 29 päivänä marraskuuta 2006,
   valtiontukea koskevien menettelysääntöjen ja aineellisten sääntöjen muuttamisesta 60. kerran
   EFTAN VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (1), ja erityisesti sen 61–63 artiklan sekä pöytäkirjan 26,
   OTTAA HUOMIOON EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen (2), ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 olevassa I osassa olevan 1 artiklan,
   SEKÄ KATSOO SEURAAVAA:
   EFTAn valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa tai valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen valtiontukea koskevat menettelysäännöt ja aineelliset säännöt (3) jotka se hyväksyi 19 päivänä tammikuuta 1994 (4),
   Euroopan yhteisöjen komissio (jäljempänä ’komissio’) päätti 24 päivänä lokakuuta 2006 laivanrakennusteollisuuden valtiontukea koskevien puitteiden voimassaolon jatkamisesta 31 päivään joulukuuta 2008 asti (5),
   Kyseinen tiedonanto on merkityksellinen myös Euroopan talousalueen kannalta.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ’Yleistä’ kuuluvan II kohdan mukaan EFTAn valvontaviranomaisen on annettava komissiota kuultuaan oikeudelliset säädökset, jotka vastaavat komission antamia säädöksiä.
   EFTAn valvontaviranomainen on kuullut komissiota.
   EFTAn valvontaviranomainen on kuullut EFTAn jäsenvaltioita 27 päivänä lokakuuta 2006 päivätyllä asiaa koskevalla kirjeellä,
   ON TEHNYT TÄMÄN PÄÄTÖKSEN:

               1)

               Valtiontuen suuntaviivojen laivanrakennusteollisuuden valtiontukea koskevan 24 B luvun voimassaoloa jatketaan 31 päivään joulukuuta 2008 asti. Korvataan valtiontuen suuntaviivojen 24 B luvussa 24B.7 jaksossa oleva 31 kohta seuraavasti:
               ”Näitä puitteita sovelletaan 1 päivästä tammikuuta 2004 enintään 31 päivään joulukuuta 2008. Valvontaviranomainen voi tarkastella niitä tämän ajanjakson kuluessa uudelleen.”

               2)

               Muutetaan valtiontuen suuntaviivojen 24 B luvun alaviite 1 seuraavasti:
               ”Tämä luku vastaa laivanrakennusteollisuuden valtiontukea koskevia yhteisön puitteita (EUVL C 317, 30.12.2003, s. 11), joita komissio on muuttanut 24 päivänä lokakuuta 2006 (EUVL C 260, 28.10.2006. s. 7).”

               3)

               Koska 27 päivänä kesäkuuta 2002 annettu neuvoston asetus (EY) N:o 1177/2002 väliaikaisista järjestelyistä laivanrakennusteollisuuden suojaamiseksi (6) on päättynyt 31 päivänä maaliskuuta 2005, valtiotuen suuntaviivojen 24 B luvussa esiintyvät viittaukset tähän asetukseen eivät ole enää merkityksellisiä. Näin ollen valvontaviranomainen ei enää sovella 24 B luvun 9 kohtaa eikä 12 kohdan e alakohtaa 1 päivästä tammikuuta 2007.

               4)

               EFTAn jäsenvaltioille ilmoitetaan tästä päätöksestä kirjeellä, johon liitetään jäljennös tästä päätöksestä.

               5)

               Päätös annetaan tiedoksi komissiolle ETA-sopimuksen pöytäkirjassa 27 olevan d alakohdan mukaisesti lähettämällä sille jäljennös tästä päätöksestä.

               6)

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 29 päivänä marraskuuta 2006.

            EFTAn valvontaviranomaisen puolesta

         Bjørn T. GRYDELAND

            Puheenjohtaja

         Kristján A. STEFÁNSSON

            Kollegion jäsen

      (1)  Jäljempänä ’ETA-sopimus’.

      (2)  Jäljempänä ’valvonta- ja tuomioistuinsopimus’.

      (3)  Jäljempänä ’valtiontuen suuntaviivat’.

      (4)  Julkaistu alunperin EYVL:ssä L 231, 3.9.1994 ja sen ETA-täydennysosassa N:o 32 samana päivänä, viimeksi muutettu päätöksellä 5 päivänä lokakuuta 2006.

      (5)  Komission tiedonanto laivanrakennusteollisuuden valtiontukea koskevien puitteiden voimassaolon jatkamisesta, (EUVL C 260, 28.10.2006, s. 7).

      (6)  EYVL L 172, 2.7.2002. s. 1. Asetus sellaisena kuin se on muutettuna asetuksella (EY) N:o 502/2004 (EUVL L 81, 19.3.2004, s. 6), joka on sisällytetty ETA-sopimukseen ETAn sekakomitean päätöksillä N:o 170/2002 ja N:o 80/2004.